Joss Whedon

**Joseph ”Joss” Hill Whedon** (s. 23. heinäkuuta 1964, New York, New York) on yhdysvaltalainen käsikirjoittaja, ohjaaja, tuottaja, sarjakuvakäsikirjoittaja ja joskus myös säveltäjä ja näyttelijä. Hänet tunnetaan luomistaan televisiosarjoista *[[Buffy, vampyyrintappaja]]* (1997–2003), *[[Angel (televisiosarja)|Angel]]* (1999–2004), *[[Firefly (televisiosarja)|Firefly]]* (2002), *[[Dollhouse]]* (2009–2010) ja *[[S.H.I.E.L.D. Agentit]]* (2013–2020). Lisäksi Whedon on käsikirjoittanut elokuvan *[[Toy Story – leluelämää]]* (1995), ohjannut ja käsikirjoittanut elokuvan *[[Serenity (elokuva)|Serenity]]* (2005), käsikirjoittanut ja tuottanut elokuvan *[[The Cabin in the Woods]]* (2012) sekä ohjannut ja käsikirjoittanut elokuvat *[[The Avengers (vuoden 2012 elokuva)|The Avengers]]* (2012) ja **' (2015).

Whedon on tunnettu [[alateksti]]ä korostavasta [[dialogi]]staan, joka sisältää kuivaa, itseensä viittaavaa huumoria. Hänen teoksensa ovat täynnä [[feminismi]]ä, [[antiautoritarismi]]a, [[eksistentialismi]]a ja [[Uhraaminen|uhrautumista]]. Hän käyttää usein [[naisviha]]a määritellessään [[Konna (kirjallisuus)|pahiksen]] luonteenpiirteitä, ja hänen [[protagonisti]]nsa ovat usein yksinäisiä [[Sankari|sankareita]], jotka ovat tarinan alussa voimattomia, mutta saavat ajan myötä valtaa yhteisöltä täyttääkseen jonkin tarkoituksen.

Whedon palkittiin vuonna 2009 [[Science Fiction and Fantasy Writers of America]]n käsikirjoittajille myönnettävällä [[Bradbury Award|Bradbury-palkinnolla]]. Palkinto myönnettiin Whedonin [[science fiction]]in ja [[fantasia]]n hyväksi televisiossa ja elokuvissa tekemästä työstä.<REF name="AutoXD-1"/> Whedonia, kuten myös monia hänen projektejaan, pidetään kulttiarvossa.

==Lapsuus ja nuoruus==
Joss Whedon syntyi [[New York]]issa, [[Yhdysvallat|Yhdysvalloissa]] 23. kesäkuuta 1964.<REF name="Pascale9.25"/> Whedon on kolmannen sukupolven televisiokäsikirjoittaja.<REF name="Pascale11.4"/> Hänen isänsä [[Tom Whedon|Thomas Whedon]] käsikirjoitti muun muassa televisiosarjoja ''The Electric Company'' (1971–1977) ja ''[[Tyttökullat]]'' (1985–1992) ja hänen isoisänsä [[John Whedon]] tilannekomediasarjaa ''The Donna Reed Show'' (1958–1966). Hänen äitinsä Lee Jeffries oli historianopettaja Riverdale Country School -koulussa ja haaveili kirjailijan urasta. Whedonin oli yhdeksänvuotias, kun hänen vanhemmat erosivat. Whedon on Samuel ja Matthew Whedonin nuorempi veli ja käsikirjoittajien [[Jed Whedon|Jed]] ja [[Zack Whedon]]in vanhempi velipuoli. Jossilla oli jo pieneä vahva mielikuvitus, ja hän loi usein [[Multiversumi|rinnakkaistodellisuuksia]] paetakseen yksinäisyyden ja poikkeavuuden tunteita. Hän kuvitteli lelujensa olevan kummallisia hahmoja ja keksi erilaisia tarinoita niiden elämästä. Whedon luki myös paljon sarjakuvia, etenkin ''[[Hämähäkkimies]]tä'' ja ''[[Ihmeneloset|Ihmenelosia]]'' sekä [[Tieteiskirjallisuus|tieteiskirjallisuutta]].

Whedon kävi Riverdale Country Schoolia, jossa hänen äitinsä opetti historiaa.<REF name="Pascale9.28"/> Vuonna 1980 hän muutti äitinsä kanssa [[Englanti]]in, jossa hän kävi [[Winchester College]]n sisäoppilaitosta kahden vuoden ajan. Hän oli koulun ainoa uusi oppilas ja ainoa amerikkalainen, minkä vuoksi hän oli yksinäinen. Whedonin itsensä mukaan hän oli ”hyvin synkkä ja onneton, inhottava pieni [[Homunculus|aivokääpiö]], joka onnistui ärsyttämään kaikkia”.<REF name="Pascale10.9"/> Whedon vietti viikonloppunsa elokuvissa ja sai niistä monia oivalluksia. Esimerkiksi elokuvat ''[[Kolmannen asteen yhteys]]'' (1977) ja ''[[The Shining – Hohto]]'' (1980) tekivät häneen syvän vaikutuksen. Hän on sanonut, että ''Kolmannen asteen yhteys'' teki hänestä [[Eksistentialismi|eksistentialistin]].<REF name="Pascale10.21"/> Hän ihaili [[William Shakespeare]]n töitä ja opiskeli ''[[Hamlet]]ia'', ''[[Kuningas Lear]]ia'' ja ''[[Othello]]a'' [[ylioppilaskoe]]tta vastaavaa koettaan varten. Whedon sai huonoja arvosanoja, mutta valmistui Winchesteristä vuonna 1982.<REF name="Pascale10.33"/>

Whedon palasi Yhdysvaltoihin ja alkoi opiskella elokuva-alaa [[Wesleyan University (Connecticut)|Wesleyan Universityssä]] [[Connecticut]]issa. Vuonna 1987 hän valmistui ja muutti [[Los Angeles]]iin työskennelläkseen elokuvantekijänä. Tuolloin hän alkoi käyttää nimeä Joss, joka tarkoittaa [[Kiinan kieli|kiinan kielellä]] onnea.

==Ura==
===Varhaiset työt (1989–1996)===
Whedonin ensimmäinen työ käsikirjoittajana oli tilannekomediasarjassa ''[[Roseanne]]'' vuonna 1989. Vaikka hän oli aluksi haluton seuraamaan isänsä ja isoisänsä jalanjälkiä televisioon, hänen isänsä sai lopulta ylipuhuttua hänet yrittämään television parissa. Hän jätti sarjan kirjoitettuaan neljä jaksoa ja liittyi televisiosarjan ''[[Parenthood (vuoden 1990 televisiosarja)|Parenthood]]'' käsikirjoittajaksi, mutta kirjoitti vain kolme jaksoa ennen kuin päätti lähteä sarjasta vuonna 1991.

Tuona aikana Whedon sai valmiiksi ''[[Buffy, vampyyrintappaja (elokuva)|Buffy, vampyyrintappaja]]'' -elokuvan käsikirjoituksen. Hänellä oli kuitenkin vaikeuksia myydä elokuvaa tuotantoyhtiöille, koska käsikirjoitus oli epätavallinen ja kirjoittaja tuntematon. Lopulta Sandollar Productions osti sen ja tarjosi sitä [[Fran Rubel Kuzui|Fran Rubel]] ja Kaz Kuzuille. Pari sai rahoituksen [[20th Century Fox]]ilta ja aloitti elokuvan tuotannon Fran Rubel Kuzuin toimiessa ohjaajana. ''Buffy'' sai ensi-iltansa vuonna 1992 ja tuotti 16 miljoonaa dollaria. Arvostelijat eivät kuitenkaan pitäneet elokuvasta, vaikka kehuivatkin käsikirjoitusta. Esimerkiksi arvostelija James Brundage sanoi: ”Suoritukset ovat kieltämättä vajavaisia. Ohjaus on suoraan sanottuna surkeaa eikä tarinakaan auta paljoa, mutta kaiken tämän tekee perusteellisesti paremmaksi Joss Whedonin varsin mainiosti tehty käsikirjoitus.” Whedonkaan ei ollut tyytyväinen ''Buffyyn'', sillä hän ei pitänyt ohjaaja Kuzuin ottamasta popkulttuurimaisen komediallisesta linjasta.

Whedon työskenteli 1990-luvulla niin sanottuna ”script doctorina” eli hänet palkattiin kirjoittamaan joitain kohtia valmiista käsikirjoituksista uudelleen. Hän oli mukana muun muassa elokuvissa ''The Getaway'' (1994), ''[[Speed – Kuoleman kyydissä]]'' (1994), ''[[Waterworld]]'' (1995), ''[[Twister (vuoden 1996 elokuva)|Twister]]'' (1996) ja ''[[X-Men (elokuva)|X-Men]]'' (2000).<REF name="AVClub"/> Whedonia ei mainittu näiden elokuvien lopputeksteissä. ''X-Men'' sisälsi vain kaksi Whedonin käsikirjoittamaa vuoropuhelua, kun taas ''Speedin'' viimeiseen versioon hänen kirjoittamaansa dialogia oli jätetty runsaasti. Hän käsikirjoitti myös elokuvan ''[[Alien – ylösnousemus]]'' (1997) ja oli mukana käsikirjoittamassa elokuvia ''[[Toy Story – leluelämää]]'' (1995), ''[[Titan A.E.]]'' (2000) ja ''[[Atlantis – Kadonnut kaupunki]]'' (2001). Whedon sai jaetun [[Parhaan alkuperäisen käsikirjoituksen Oscar-palkinto|Oscar-ehdokkuuden parhaasta alkuperäisestä käsikirjoituksesta]] elokuvassa ''Toy Story''. Whedon on kertonut olevansa vahvasti tyytymätön elokuvien ''Alien – ylösnousemus'' ja ''Titan A.E.'' lopputulokseen.

===Läpimurto ja televisiovuodet (1997–2004)===
====''Buffy, vampyyrintappaja''====

Whedonille tarjottiin mahdollisuutta elvyttää ''Buffy'' televisiosarjaksi. ''[[Buffy, vampyyrintappaja]]'' alkoi Yhdysvalloissa vuoden 1997 maaliskuussa. Sarja seuraa teinityttö [[Buffy Summers]]ia, joka taistelee [[Vampyyri|vampyyreita]], [[Demoni|demoneja]] ja muita pimeyden voimia vastaan. Whedon sai idean perinteisestä [[Kauhuelokuva|kauhuelokuvien]] asetelmasta, jossa nuori tyttö joutuu hyökkäyksen kohteeksi pimeällä kujalla ja tulee tapetuksi. Hän halusi leikkiä tällä idealla ja kääntää tilanteen päinvastaiseksi. Whedonin mukaan olisi hauskaa luoda hahmo, joka pimeälle kujalle mennessään ei joudukaan tapetuksi, vaan sen sijaan voittaa hyökkääjän. Whedon piti Buffya tärkeänä ja sanoi hänen olevan ”minun ääneni, minun henkilöitymäni, minun tyttöni”. Jaksojen käsikirjoittaminen alkoi käsikirjoittajien välisellä keskustelulla Buffyn sen hetkisistä tunne-elämän asioista ja ongelmista, minkä jälkeen he pohtivat kuinka Buffy kohtaa ne samalla kun taistelee pahoja voimia vastaan. Whedon yleensä ohjasi ne käsikirjoittamansa ''Buffy''-jaksot, jotka hän koki kaikkein tunnepitoisimmiksi Buffyn tarinassa.

Sarja oli aikoinaan ehdolla moniin palkintoihin, kuten [[Primetime Emmy|Emmy]]-palkintoon vuoden 1999 jaksosta ”Vaiteliasta väkeä” (). Vuonna 2001 esitetty jakso ”[[Ruumis (Buffy, vampyyrintappaja)|Ruumis]]” () sai [[Nebula-palkinto|Nebula-ehdokkuuden]], ja vuoden 2001 musikaalijakso ”[[Vielä kerran tunteella]]” () oli ehdolla sekä [[Hugo-palkinto|Hugo]]- että Nebula-palkinnon saajaksi. Sarjan viimeinen jakso Vapauden voitto () oli ehdolla Hugo-palkintoon vuonna 2003. Näitä Whedonin käsikirjoittamia ja ohjaamia jaksoja pidetään sarjan merkittävimpinä ja suosituimpina.

''Buffy, vampyyrintappajaa'' kehuttiin ympäri maailman sen vaikuttavista [[Teema (kirjallisuus)|teemoista]] ja vaikutuksesta popkulttuuriin.<REF name="The Washington Post"/><REF name="TODAY Movies"/><REF name="A.V. CLUB"/> Sarja päättyi vuonna 2003. Whedon on sittemmin kertonut, että hänen aikomuksenaan oli tuottaa [[kultti-ilmiö|kulttisarja]]. Hän on myöntänyt olevansa tietoinen sen ”kiihkeästä, miltei mielipuolisesta fanikunnasta.” ''Slate''-lehti julkaisi kesäkuussa 2012 artikkelin, jossa mainittiin, että ''Buffysta'' on kirjoitettu enemmän esseitä ja kirjoja kuin mistään muusta populaarikulttuuriin kuuluvasta tekstistä.


Jo pienestä pitäen sarjakuvia lukenut Whedon kirjoitti [[Dark Horse Comics]]in kustantaman minisarjakuvasarjan ''[[Fray]]'' vuonna 2001. Se sijoittuu ''Buffyn'' maailmaan, mutta kauas tulevaisuuteen.<REF name="CBR; comic books"/> Hän osallistui monen muun käsikirjoittajan kanssa sarjan tarinaa jatkavan ''Tales of the Slayers'' -sarjakuvakokoelman tekoon ja kirjoitti siihen kolme tarinaa.<REF name="DARK HORSE; tales of the slayers"/> Sen lisäksi hän kirjoitti ''Tales of the Vampires'' -minisarjakuvasarjan pääjuonen.<REF name="DARK HORSE; tales of the vampires"/> Whedon ja muut ''Buffyn'' käsikirjoittajat alkoivat julkaista sarjan tarinaa jatkavaa ''[[Buffy the Vampire Slayer Season Eight]]'' -sarjakuvaa vuonna 2007.<REF name="Entertainment WEEKLY; season eight"/> Whedon palasi ''Frayn'' maailmaan sarjakuvan osassa ”Time of Your Life”:<REF name="DARK HORSE; comic books"/> hän kirjoitti sarjakuvan osat ”Pitkä matka kotiin”, ”The Chain”,<REF name="DARK HORSE; the chain"/> ”Anywhere but Here”,<REF name="DARK HORSE; anywhere but here"/> ”A Beautiful Sunset”,<REF name="DARK HORSE; a beautiful sunset"/> ”Time of Your Life”, ”Turbulence” ja sen viimeisen osan ”Last Gleaming”.<REF name="DARK HORSE; time of your life"/><REF name="CBR; turbulence"/><REF name="CBR; last gleaming"/> Vuosina 2011–2013 julkaistiin ''[[Buffy the Vampire Slayer Season Nine]]'',<REF name="DARK HORSE; freefall"/><REF name="DARK HORSE; the core"/> johon Whedon kirjoitti ”Freefall”-tarinan kaksi ensimmäistä osaa.<REF name="CBR; freefall"/>

====''Angel''====
''[[Angel (televisiosarja)|Angel]]'' on Whedonin ja [[David Greenwalt]]in yhteistyössä luoma tv-sarja, joka on ''Buffyn'' [[spin-off]].<REF name="SALON"/> Sitä esittävä tuotantoyhtiö [[The WB]] yritti sarjan alussa lievittää Whedonin alkuperäistä konseptia, ja sen toiseksi jaksoksi ajateltu jakso ”Corrupt” hylättiin kokonaan, koska sen käsikirjoitusta pidettiin liian synkkänä.<REF name="blastr; corrupt"/> Sarjan tunnelmaa lievennettiin ja sen etsivätoimisto Angel Investigations esiteltiin ihanteellisena, tiukan budjetin operaationa. Sarja seuraa vampyyri Angelia ([[David Boreanaz]]), joka työskentelee [[Los Angeles]]issa yksityisetsivänä ”auttaakseen avuttomia”.<REF name="DEN OF GEEK; hth"/> Whedon esiintyi [[cameorooli]]ssa Numfar-nimisenä demonina sarjan toisella tuotantokaudella.<REF name="numfar"/>

''Angelia'' kehuttiin sen ainutlaatuisen ja edistyksellisen [[Film noir|noir]]-sankarin esittämisestä myötätuntoisena vampyyrietsivänä.<REF name="Entertainment WEEKLY; vd"/><REF name="HUFF POST; vd"/> Sarjaa kuitenkin väheksyttiin verrattaessa sitä sisarsarjaan.<REF name="The INDEPENDENT"/> Silti ''Angel'' voitti parhaan televisiosarjan [[Saturn-palkinto|Saturn-palkinnon]],<REF name="Saturn"/> ja sen jaksot ”Klassisia liikkeitä” (),<REF name="SF Site"/> ”Hymyä huuleen” () ja ”Viimeinen taistelu” () olivat ehdolla Hugo-palkintoon vuosina 2003 ja 2005.<REF name="LOCUS online"/>

The WB ilmoitti helmikuussa 2004, ettei ''Angel'' palaisi kuudennelle tuotantokaudelle.<REF name="IGN; cancellation"/> Whedon otti sarjan lopettamisen raskaasti ja vertasi tunnetta ”terveeseen mieheen, joka kuolee sydänkohtaukseen”.<REF name="EW.com; cancellation"/> Hän uskoi, että ''Angel'' lopetettiin, koska ”se oli ainoa sarja The WB -kanavalla, joka ei yrittänyt olla ''Buffy''. Se kertoi aikuisista.” Sarjan tarinaa jatkettiin ''Buffyn'' tavoin sarjakuvana.<REF name="IDW PUBLISHING; Angel comic"/> ''Angel: After the Fall'' julkaistiin 17-osaisena, ja sen kirjoittivat Whedon ja Brian Lynch. Sarjan nimi muuttui ''Angel: Aftermath'' -nimiseksi, kun se muutti [[Dark Horse Comics]] -kustantamoon.<REF name="CBR; angel: aftermath"/> Vaikkei Whedonilla riittänyt aikaa kirjoittaa sarjaa, hän pysyi sen vastaavana tuottajana Lynchin kanssa.<REF name="CBR; angel: aftermath 2"/>

====''Firefly''====
Whedon astui sivuun ''Buffyn'' pääkäsikirjoittajana sen kuudennella kaudella keskittyäkseen kolmanteen televisiosarjaansa, joka kantoi nimeä ''[[Firefly (televisiosarja)|Firefly]]'' (2002).<REF name="ign-changing"/> Sarja on [[avaruus]]- ja [[western|lännentarinoita]] yhdistelevä [[Science fiction|tieteissarja]]. Se sijoittuu vuoteen 2517 ja kertoo ”firefly-luokan” Serenity-avaruusaluksen miehistön elämästä.<REF name="theguardian-firefly"/> Whedon sai sarjan alkuperäisen idean luettuaan kirjan ''The Killer Angels'', joka kertoo [[Gettysburgin taistelu]]sta.<REF name="Deseret News"/> Sarjan kantava teema on [[antiautoritarismi]], mikä näkyy Whedonin käsikirjoituksesta.<REF name="culturemass"/>

Whedon käsikirjoitti oman versionsa Gettysburgin taistelusta ja nimesi sen Serenity Valleyn taisteluksi.<REF name="laweekly-firefly"/> Ennen sarjan tapahtumien alkua kaksi sen päähahmoista, Malcolm Reynolds ja Zoe Washburne taistelivat sodassa autoritatiivista hallintoa, Allianssia, vastaan ja hävisivät.<REF name="cowboys&amp;indians"/> Häviäjien puolella taistelleita kutsutaan ”ruskeatakeiksi” heidän käyttämän [[univormu]]n mukaan.<REF name="PCMAG.com"/><REF name="San Francisco Chronicle"/> Whedon halusi kertoa historiaa tehneiden sijaan ihmisistä, ”joiden päälle historia asteli”.<REF name="The New York Times"/> ''Firefly'' kirjoitettiin vakavasti otettavaksi luonnetutkielmaksi<REF name="variety-firefly"/> ”elämästä silloin, kun se on vaikeaa”. Lisäksi ''Firefly'' kertoi Whedonin mukaan ”yhdeksästä eri ihmisestä, jotka katsovat avaruuden tyhjyyteen ja näkevät yhdeksän eri asiaa.”<REF name="jam"/>

Aiemminkin Whedonin kanssa työskennellyt [[Tim Minear]] valittiin [[Showrunner|sarjan pyörittäjäksi]].<REF name="shadowlocked"/> Avaruus- ja lännentarinoiden yhdistely ei kuitenkaan ollut kriitikoiden mieleen.<REF name="San Francisco Chronicle-Firefly"/><REF name="The New York Times-Firefly"/> Vaikka sarja sai kehujakin, se saavutti vain noin neljä miljoonaa katsojaa ja oli vasta 125:nneksi katsotuin televisiosarja. Tästä syystä [[Fox Broadcasting Company|Fox]] päätti lopettaa sen esittämisen.<REF name="Firefly-lopetus"/> Whedon hakeutui [[Universal Pictures]]ille,<REF name="the weekly Standard"/> joka julkaisi ''Fireflyn'' tarinaa jatkavan ''[[Serenity (elokuva)|Serenity]]''-elokuvan vuonna 2005.<REF name="TheUniversityObserver"/> Tuloksena oli sarja, johon kuului kirjoja, sarjakuvia ja muita oheistuotteita.<REF name="ComicsAlliance"/> ''[[New Scientist]]'' -lehden pitämässä vuoden 2005 äänestyksessä ''Firefly'' ja ''Serenity'' valittiin maailman parhaiksi avaruusaiheisiksi tieteisteoksiksi.<REF name="NewScientist"/> Sarjasta on sen lopettamisen jälkeen muodostunut [[kultti-ilmiö]].<REF name="FireflyKultti"/>

===Ensimmäinen elokuvaohjaus ja käsikirjoittajien lakko (2005–2008)===
====''Serenity''====
Kun ''Fireflyn'' teko lopetettiin vuoden 2002 lopulla, Whedon ei lakannut taistelemasta sarjan tulevaisuudesta. Sarja julkaistiin [[DVD|DVD:llä]] joulukuussa 2003. Se myi erittäin hyvin, mikä sai [[Universal Studios|Universal Picturesin]] kiinnostumaan siitä. Universal kutsui Whedonin tapaamiseen, jossa Whedon kertoi haluavansa tehdä ''Firefly''-elokuvan.<REF name="Pascale-30.1"/> Tuotantoyhtiö sai ''Fireflyn'' oikeudet [[20th Century Fox]]ilta ja 3. maaliskuuta 2004 se näytti vihreää valoa ''[[Serenity (elokuva)|Serenity]]''-elokuvalle (2005). Elokuva sai 39 miljoonan dollarin budjetin, mikä oli senaikaisille tieteiselokuville vähän.<REF name="Pascale-30.35"/> ''Serenityn'' kehittäminen oli hankalaa jopa Joss Whedonin kaltaiselle kokeneelle käsikirjoittajalle. Käsikirjoittaessaan elokuvaa hänen piti pitää mielessään sekä ''Firefly''-fanit, jotka olivat jo nähneet sarjan ja tiesivät sen tarinan, että tavalliset elokuvissa kävijät, jotka eivät olleet kuulleetkaan sarjasta.<REF name="Pascale-31.1"/> Whedon on sanonut, että ''Serenityn'' käsikirjoittaminen oli ”vaikeinta, mitä olen koskaan tehnyt.”<REF name="Film4"/> Elokuvan tarina perustui alun perin ideoihin, joita Whedon oli aikonut käyttää ''Fireflyn'' toisella kaudella.<REF name="AllConnected"/> Sen käsikirjoitus oli aluksi 190-sivuinen eli tavallista elokuvakäsikirjoitusta huomattavasti laajempi. Universal pyysi Whedonia lyhentämään sitä niin, että lopullinen käsikirjoitus oli noin 130 sivun pituinen. Elokuvan juoni keskittyy pääosin yhteen tiettyyn osaan sarjan mytologiasta: River Tamin tarinaan. Elokuvan [[Antagonisti|pääpahiksena]] on [[Chiwetel Ejiofor]]in näyttelemä Operative, hämärä Alliancelle työskentelevä salamurhaaja, joka lähetetään tappamaan River ennen kuin tämä ehtii paljastaa kaikki päähänsä kätketyt hallituksen salaisuudet.<REF name="Pascale-31.3"/>

''Serenity'' sai ensi-iltansa 30. syyskuuta 2005. Elokuva sai enimmäkseen myönteisiä arvosteluja jopa niiltä kriitikoilta, jotka eivät olleet nähneet ''Fireflyta''. Myönteiset arvostelut ja fanien pauhaava kannatus nostivat elokuvan tuotto-odotuksia, varsinkin kun sillä ei ollut realistisia kilpailijoita. Lopullinen tuotto oli kuitenkin pettymys. ''Serenity'' keräsi avausviikonloppunaan 10,1 miljoonaa dollaria ja tuotti lopulta vain 25,5 miljoonaa Yhdysvalloissa. Kansainvälisesti se tuotti 38,5 miljoonaa dollaria ja jäi juuri ja juuri budjettinsa alapuolelle, mikä murskasi toiveet mahdollisesta jatko-osasta.<REF name="Pascale-34.14"/> Vaikka elokuva ei löytänytkään laajaa yleisöä, se oli silti palkintogaalojen suosikki. ''Serenity'' voitti [[Parhaan käsikirjoituksen Nebula-palkinto|parhaan käsikirjoituksen Nebula-palkinnon]] vuonna 2005,<REF name="SerenityNebula"/> [[Hugo-palkinto|Hugo-palkinnon]] parhaasta dramaattisesta esityksestä vuonna 2006 ja vuoden 2006 [[Prometheus-palkinto|Prometheus-erikoispalkinnon]].<REF name="SerenityHugo"/><REF name="SerenityPrometheus"/> Lisäksi se valittiin kaikkien aikojen parhaaksi tieteiselokuvaksi SFX-lehden äänestyksessä vuonna 2007.<REF name="SFX"/>

Kolmiosainen sarjakuva ''Serenity: Those Left Behind'' julkaistiin vuonna 2005. Sarjakuva sijoittuu ''Fireflyn'' ja ''Serenityn'' väliseen aikaan, ja se oli Whedonin ja Brett Matthewsin kirjoittama.<REF name="ThoseLeftBehind"/> Siitä tuli myöhemmin [[Dark Horse Comics]]in myydyin sarja.<REF name="Pascale-39.22"/> Matthewsin ja Whedonin kirjoittama ''Serenity: Better Days'' oli myös kolmiosainen, ja se julkaistiin vuonna 2008.<REF name="BetterDays"/> ''Serenity: The Shepherd's Tale'', julkaistiin vuonna 2010.<REF name="ShepherdsTale"/> Whedon kirjoitti sarjakuvan yhdessä velipuolensa Zackin kanssa, joka on kirjoittanut myös kuusiosaisen ''Serenity: Leaves on the Wind'' -sarjakuvan vuonna 2014.<REF name="LeavesontheWind"/>

====''Dr. Horrible’s Sing-Along Blog''====
Vastauksena vuosien [[Käsikirjoittajien lakko 2007–2008|2007–2008 käsikirjoittajien lakolle]], Whedon ohjasi, käsikirjoitti ja tuotti musikaalin ''[[Dr. Horrible’s Sing-Along Blog]]'' (2008). Whedon käsikirjoitti musikaalin velipuoltensa Zack ja Jed Whedonin sekä kälynsä Maurissa Tancharoenin kanssa. Hän investoi projektiin hieman yli 200 000 dollaria ja julkaisi sen internetissä. Musikaali oli hitti sekä yleisön että kriitikoiden keskuudessa. Se pääsi ''[[Time]]n'' listalle vuoden 2008 parhaista keksinnöistä sijalle 15. Se sai [[Hugo-palkinto|Hugo-palkinnon]] parhaasta lyhyen muodon draamaattisesta esityksestä voittaen kilpailijansa ''[[Doctor Who]]n'', ''[[Lost]]in'' ja ''[[Taisteluplaneetta Galactica (vuoden 2004 televisiosarja)|Taisteluplaneetta Galactican]]''. Syyskuussa 2009 ''Dr. Horrible'' toi Whedonille hänelle ensimmäisen [[Emmy-palkinto|Emmy-palkintonsa]].<REF name="Pascale-38.1"/>

===Lyhyt paluu televisioon ja satiirista kauhua (2009–2012)===
====''Dollhouse''====
Whedonin neljäs televisiosarja, ''[[Dollhouse]]'' (2009–2010), kertoo ”nukeista”, nuorista ihmisistä, jotka elävät tyhjinä ja värittöminä kylpylämäisessä laboratoriossa, kunnes heihin asennetaan persoonallisuus ja heidät lähetetään suorittamaan hämäriä tehtäviä. Sarjan päähenkilöä, Echoa esittää [[Eliza Dushku]], joka oli aiemmin näytellyt ''Buffyn'' maailmassa vampyyrintappaja [[Faith Lehane|Faithia]]. Sarjan idea syntyi, kun kaksikko kävi yhdessä lounaalla. Dushku ja Whedon myivät sarjan Foxille, joka tilasi sarjasta seitsemän jaksoa näkemättä pilottijaksoa.<REF name="Pascale-37.34">Pascale, 37.34–37.38.</ref> Whedonin mukaan ''Dollhousessa'' oli kyse ”niistä puolistamme, joita emme halua muiden näkevän”, ”seksuaalisuuden ajatuksesta” ja jollain tasolla ”perversion ihailemisesta”, koska ”perversio, kuten pakkomielle on se mikä tekee ihmisistä intohimoisia, kiinnostavia ja varteenotettavia.”

''Dollhouse'' sai ensi-iltansa Fox-kanavalla 13. helmikuuta 2009. Vaikka Whedonin paluu televisioon herätti innostusta, arvostelut olivat keskinkertaisia. Sarja oli selkeästi muita Whedonin sarjoja synkempi, ja yleisön oli vaikea samastua hahmoihin, joiden persoonallisuus muuttui viikoittain. ''Dollhousen'' tuotannon lopettamisesta ilmoitettiin virallisesti 11. marraskuuta 2009, ja sen viimeinen jakso esitettiin tammikuussa 2010.<REF name="Pascale-39.15">Pascale, 39.15–40.33.</ref>

====''The Cabin in the Woods''====
Whedon käsikirjoitti ja tuotti kauhuelokuvan ''[[The Cabin in the Woods]]'' (2012) yhdessä ohjaaja [[Drew Goddard]]in kanssa. Goddard lähestyi Whedonia keväällä 2007 ja ehdotti, että kaksikko käsikirjoittaisi elokuvan yhdessä. Whedon oli jo jonkin aikaa hautonut ideaa kauhuelokuvasta ja oli hahmotellut päässään tarinan kolmannen näytöksen. He kirjoittivat elokuvan käsikirjoituksen kolmessa päivässä hotellihuoneessa.<REF name="Pascale-37.1">Pascale, 37.1–37.21.</ref> Whedon kutsui sitä nykykauhun elvytysyritykseksi ja ”rakastavaksi vihakirjeeksi” genrelle.

Elokuvan tuotanto aloitettiin roolituksen päätyttyä 10. maaliskuuta 2009. Se kuvattiin [[Vancouver]]issa, [[Kanada]]ssa maalis–toukokuussa 2009.<REF name="Pascale-40.16">Pascale, 40.16–40.24.</ref> Elokuvan ensi-ilta muutettiin useaan kertaan. Ensin alkuperäistä helmikuun 2010 ensi-iltaa siirrettiin vuodella eteenpäin, jotta elokuva voitaisiin muuttaa 3D-muotoon. Kuitenkin jo vuoden 2010 kesäkuussa elokuvaa tuottanut yhtiö [[Metro-Goldwyn-Mayer|MGM]] meni konkurssiin, ja ''The Cabin in the Woodsin'' julkaisua lykättiin.<REF name="Pascale-41.2">Pascale, 41.2–41.3.</ref> [[Lionsgate]] levittäjänään ''The Cabin in the Woods'' sai ensi-iltansa 13. huhtikuuta 2012.<REF name="Pascale-45.8">Pascale, 45.8.</ref>

===Yhteistyö Marvel Studiosin kanssa (2012–2015)===
Whedon ohjasi ja käsikirjoitti [[supersankarielokuva]]n ''[[The Avengers (vuoden 2012 elokuva)|The Avengers]]'' vuonna 2012. Elokuva tuotti yli 1,5 miljardia dollaria ja siitä tuli yksi [[Luettelo eniten tuottaneista elokuvista|kaikkien aikojen eniten tuottaneista elokuvista]]. Vuonna 2013 hän loi televisiosarjan ''[[S.H.I.E.L.D. Agentit]]'' [[American Broadcasting Company|ABC:lle]] yhdessä velipuolensa Jed Whedonin ja tämän vaimon Maurissa Tancharoenin kanssa. Whedon oli myös vastuussa ''The Avengersin'' jatko-osan tuotannosta, ja teki elokuvan **' (2015).

## Tyyli
Whedonin elokuvat ja televisiosarjat käsittelevät paljon erilaisia teemoja, kuten eksistentialismia, valtaa, voimattomuutta, seksuaalisuutta, aikuisuutta, uhrautumista, yhteisöä ja syrjäytymistä, naisvihaa ja feminismiä.

## Näyttelijävalinnat
Whedon käyttää monissa eri projekteissaan samoja näyttelijöitä, käsikirjoittajia ja ohjaajia. Alla listattu kaikki ne näyttelijät, jotka ovat esittäneet kolmea tai useampaa hahmoa Whedonin eri projekteissa.

## Filmografia

### Whedonin käsikirjoittamat merkittävimmät televisiojaksot
***Buffy, vampyyrintappaja***
*”Vaiteliasta väkeä” (*Hush*, 1999)
*”Ruumis” (*The Body*, 2001)
*”Vielä kerran tunteella” (*Once More, with Feeling*, 2001)
*”Vapauden voitto” (*Chosen*, 2003)

***Angel***
*”Pyöritä pulloa” (*Spin the Bottle*, 2002)
*”Maailmassa on reikä” (*A Hole in the World*, 2004)
*”Viimeinen taistelu” (*Not Fade Away*, 2004)

***Firefly***
*”Objects in Space” (2002)

## Lähteet
*

### Viitteet

## Kirjallisuutta
*

*

*

*

## Aiheesta muualla

* 
* Joss Whedon Twitterissä